
ROZSUDOK V MENE SLOVENSKEJ REPUBLIKY Okresný súd Galanta v konaní vedenom pred sudkyňou JUDr. Myrtill Vojtekovou vo veci starostlivosti súdu o maloleté deti: D. C., M.. XX.XX.XXXX, A. Q. L. XXX, A. Č. F. P. K. U. R. J. D. R. P., M. XXX/X, R. P., dieťa rodičov - matky: B. A., D.. A., M.. XX.XX.XXXX, A. Q. L. XXX, J. M. R.: L.A. XX, Q. a otca: D. C., M.. XX.XX.XXXX, Q. L. XXX, a R. A., M.. XX.XX.XXXX, A. Q. L. XXX, A. Č. F. P. K. U. R. J. D. R.Á. P., M. XXX/X, R. P., dieťa rodičov - matky: B. A., D.. A., M.. XX.XX.XXXX, A. Q. L. XXX, J. M. R.: L. XX, Q. a otca: v rodnom liste neuvedený, v konaní zastúpené kolíznym opatrovníkom Úradom práce, sociálnych vecí a rodiny Galanta, o návrhu Úradu práce, sociálnych vecí a rodiny Galanta na naradenie ústavnej starostlivosti, za účasti Okresnej prokuratúry v Galante, takto rozhodol: I. Návrh sa zamieta. II. Žiaden z účastníkov nemá nárok na náhradu trov konania. odôvodnenie: 1. Navrhovateľ, Úrad práce, sociálnych vecí a rodiny Galanta (ďalej len „navrhovateľ“ alebo „úrad“) sa návrhom doručeným tunajšiemu súdu dňa 08.01.2024 domáhal nariadenia ústavnej starostlivosti maloletých detí. Svoj návrh odôvodnil tým, že úrad rodinu eviduje od apríla 2019, kedy bolo nahlásené anonymné oznámenie o tom, že rodina je sociálne slabšou. Otec maloletých detí nepracuje, maloleté deti chodia špinavé, celé dni plačú, nemajú čo jesť. Následne bolo v rodine vykonané neohlásené šetrenie, pričom tieto skutočnosti sa nepotvrdili a miera ohrozenia bola stanovená bez ohrozenia. Na základe uznesenia Okresného súdu Galanta, sp. zn. XXP/XX/XXXX-XX S. R. XX.XX.XXXX, právoplatné dňa 06.04.2023, boli maloleté deti dňa 01.02.2023 neodkladným opatrením dočasne zverené do Centra pre deti a rodiny R. P. (ďalej len „CDR“). Uznesením Okresného súdu Galanta sp. zn. XXP/XX/XXXX S. R. XX.XX.XXXX, právoplatným dňa 03.08.2023, boli maloleté deti dočasne odňaté z osobnej starostlivosti otca a matky, nariadilo sa im výchovné opatrenie za účelom odbornej pomoci maloletým deťom a zabezpečenia úpravy ich rodinných a sociálnych pomerov na obdobie šesť mesiacov a to ich pobytom v zariadení Centra pre deti a rodiny R. P., M. XXX/X, R. P.. Dňa 28.04.2023 vykonal úrad návštevu v zariadení CDR ohľadom maloletých detí kedy sa rozprávali so sociálnou pracovníčkou zariadenia p. Q., ktorá potvrdila, že maloletý D. je žiakom 4. ročníka K. S. R. P. s vyučovacím jazykom maďarským. V septembri 2023 bude preradený do špeciálnej ZŠ R. P.. Maloletý R. navštevuje 2. ročník Š. S. R. P. s vyučovacím jazykom maďarským. Dosahujú priemerné študijné výsledky, v kolektíve sú obľúbení a aj podľa vyjadrenia sociálnej pracovníčky prišlo na maloleté deti pekné hodnotenie zo Š. R. P.. Maloletý R. sa vyjadril, že chce ostať v zariadení a nechce ísť domov. Maloletý D. sa vyjadril, že by najradšej išiel späť k otcovi. Maloleté deti sú zdravé. Pediatričkou maloletých detí je MUDr. M. v R. P.. Deti v zariadení navštevujú stomatologickú starostlivosť v AXIS-DENT. Taktiež absolvovali ORL sluchové vyšetrenie, ktoré je v norme. Očné vyšetrenie absolvoval maloletý R., keďže má zhoršené videnie a je potreba nosenia okuliarov. Maloleté deti sa rýchlo adaptovali na nové prostredie a nie sú s nimi žiadne
závažné výchovné problémy. Podľa vyjadrení sociálnych pracovníčok z CDR R. P. otec maloletých detí pravidelne navštevuje maloleté deti v zariadení, ale matka maloletých detí aj keď prisľúbi, že príde, tak na návštevu za deťmi nepríde a toho času. sa úplne odmlčala. Na otázku, či sú maloleté deti v kontakte so svojimi príbuznými odpovedali, že si pravidelne volajú s otcom i so svojim strýkom F. A., ktorému bol do náhradnej osobnej starostlivosti zverený maloletý G. a takto sa vedia porozprávať aj so svojim bratom. Dňa 14.06.2023 vykonal úrad v domácnosti otca maloletých detí, D. C., M.. XX.XX.XXXX neohlásené šetrenie. Na zvonenie a následné búchanie na dvere nikto nereagoval a vstup do domácnosti úradu nebol umožnený. Následne vo dverách domácnosti zanechali výzvu, aby otec maloletých detí prišiel na úrad dňa 15.06.2023. Dňa 15.06.2023 sa na úrad dostavil otec maloletých detí v sprievode C. A., M.. XX.X.XXXX, A. Q. T., M. K. XXX/XX, ktorý tlmočil do maďarskej reči a zároveň tlmočil aj v posunkovej reči, keďže otec maloletých detí má zdravotný hendikep hluchonemosť. V domácnosti maloletých detí na adrese L. XXX býva otec maloletých detí spolu so svojou sestrou I. L.. Nájom platí pán C. pani L. každý mesiac 150,- Eur. Pán C. si popri invalidnom dôchodku príležitostne privyrába v obci L.. Invalidný dôchodok poberá vo výške 338,59 Eur mesačne. Je stále nezamestnaný. U. L., ktorá je sestrou U. C., spoločne so svojou rodinou bývajú vo vedľajšej domácnosti. U. C. úradu potvrdil, že bytové podmienky ostali nezmenené. Domácnosť pozostáva zo vstupnej chody, kde je kuchynka a jednej rozlohovo väčšej miestnosti, ktorá je využívaná ako obývacia miestnosť s TV a taktiež ako izba na spanie, keďže sa tam nachádzajú samostatné lôžka. Podľa vyjadrenia otca maloletých detí, nakoľko nemá zabezpečené vhodné podmienky pre deti, s podaným návrhom súhlasí. Dňa 10.11.2023 vykonal úrad návštevu maloletých detí v zariadení CDR Dunajská Streda. Sociálna pracovníčka zariadenia p. Q. uviedla, že maloletý D. C. je žiakom 5. ročníka Š. S. R. P. s vyučovacím jazykom maďarským. Maloletý R. navštevuje 3. ročník Špecializovanej ZŠ R. P. s vyučovacím jazykom maďarským. Učenie je v poriadku a v kolektíve sú obľúbení a aj podľa vyjadrenia sociálnej pracovníčky prišlo na maloleté deti pekné hodnotenie zo školy. Mal. R. má najradšej matematiku, výsledky mal výborné. Neobľubuje písanie a slovenský jazyk. Mal by nosiť dioptrické okuliare. Už ich má, ale nevie si na ne zvyknúť. Veľakrát ich radšej zlomil, len aby ich nemusel nosiť. Navštevuje školskú jedáleň, školský klub detí nenavštevuje. Najradšej obľubuje pizzu, polievky. V škole má kamaráta P. a B., ktorý je jeho najlepší kamarát, taktiež z CDR R. P.. Ďalej uviedla, že chlapci majú veľmi dobré výsledky a dostávajú pochvaly od triednej učiteľky a riaditeľky. Čo sa týka ich zdravotného stavu, majú absolvované očkovanie na chrípku, sú zdravé. Pediatričkou maloletých detí je MUDr. M. v R. P.. Deti v zariadení navštevujú stomatologickú starostlivosť v AXIS-DENT. Taktiež absolvovali ORL sluchové vyšetrenie, ktoré je v norme. Očné vyšetrenie absolvoval maloletá R., keďže má zhoršené videnie a je potreba nosenia okuliarov. Vo voľnom čase hráva futbal na dvore. Rád kreslí. Navštevuje krúžok karate dvakrát do týždňa. V čase návštevy úradu boli chlapci pekne ostrihaní. Chodia k barberovi s ujom Q.. Ujo Q. je pán Q.. Q. Š., ich vychovávateľ. Zajtra 11.11.2023 idú s ujom Q. do Thermal R. P., tam sa naučili aj plávať. Maloletý D. má v škole obľúbený predmet maďarský jazyk a matematiku. Navštevuje školskú jedáleň, kde má najradšej špagety Bolonese. V škole má kamarátov L. D., R. D.. Výsledky v škole má výborné. Dostáva pochvaly. Najradšej vo voľnom čase pozerá televízor, hráva sa na dvore futbal. Taktiež navštevuje krúžok karate dvakrát do týždňa. Maloelté deti sa rýchlo adaptovali na nové prostredie a nie sú s nimi žiadne závažné výchovné problémy. Podľa vyjadrení sociálnych pracovníčok z CDR R. P. otec maloletých detí pravidelne navštevuje maloleté deti v zariadení, ale matka maloletých detí aj keď prisľúbi, že príde, tak na návštevu za deťmi nepríde a toho času sa úplne odmlčala. Podľa vyjadrenia sociálnej pracovníčky CDR počas vianočných prázdnin by mali ísť maloleté deti na pobyt k strýkovi na dva dni. Podľa vyjadrenia maloletého R. má rád vychovávateľku R. U. J. D. M.. Chýba mu otec. Najradšej by išiel späť k otcovi. Na otázku, či sú v kontakte so svojimi príbuznými maloleté deti odpovedali, že si pravidelne volajú s otcom, i so svojim strýkom F. A., ktorému bol do náhradnej osobnej starostlivosti zverený maloletý G. a takto sa vedia porozprávať aj so svojim bratom. Stretávajú sa s ním keď strýko príde na návštevu. Podľa vyjadrenia maloletého D. veľmi mu chýba otec. Navštevuje ho dvakrát do mesiaca. Jeho želanie je ísť naspäť k otcovi, vidieť Eiffelovu vežu a stretnúť sa s futbalistami, kde hrá Ronaldo. Na základe uvedeného úrad navrhol, aby súd nariadil ústavnú starostlivosť maloletých detí v zariadení Centra pre deti a rodiny R. P.. 2. Súd v súlade s ust. § 180 Civilného sporového poriadku (ďalej len „CSP“) vec prejednal v neprítomnosti matky maloletých detí, ktorá doručenie predvolania mala vykázané postupom podľa § 111 ods. 3 CSP dňom vrátenia súdnej zásielky, vo veci sa nevyjadrila a otca maloletého D., ktorý doručenie predvolania mal riadne vykázané, svoju neúčasť na pojednávaní neospravedlnil, vo veci sa nevyjadril. 3. Súd vo veci vykonal dokazovanie výsluchom navrhovateľa/kolízneho opatrovníka, zástupcu okresnej prokuratúry, oboznámil sa s návrhom a jeho prílohami, ďalšími listinnými dôkazmi, a to najmä rodnými
listami maloletých detí, so správou Centra pre deti a rodiny R. P. zo dňa 05.03.2024, so správou kolízneho opatrovníka zo dňa 25.03.2024 a 03.06.2024, obsahom pripojeného spisu tunajšieho súdu sp. zn. 12P/5/2024 a zistil nasledujúci skutkový a právny stav veci: 4. Maloletý D.Q. sa narodil matke ako prvé dieťa v poradí a ako jediné dieťa otca. Maloletý R. sa narodil matke ako druhé dieťa v poradí, otec v rodnom liste maloletého dieťaťa nie je uvedený. Uznesením tunajšieho súdu č. k. XXP/XX/XXXX - XX S. R. XX.XX.2023 bolo nariadené neodkladné opatrenie, ktorým boli maloleté deti dočasne zverené do starostlivosti Centra pre deti a rodiny R. P., M. XXX/X, R. P., a to v trvaní 6 mesiacov od právoplatnosti rozhodnutia. Predmetné uznesenie nadobudlo právoplatnosť dňa 06.04.2023. Brat maloletých detí maloletý G. A., ktorý sa matke narodil ako tretie dieťa v poradí bol rozsudkom tunajšieho súdu č. k. XXP/XXX/XXXX - XX S. R. XX.XX.XXXX zverený do náhradnej osobnej starostlivosti strýka (brat matky maloletých detí) a zároveň súd matku zaviazal platiť na výživu maloletého dieťaťa mesačne sumu vo výške 30 % zo sumy životného minima na nezaopatrené neplnoleté dieťa, alebo nezaopatrené dieťa podľa osobitného zákona. Rozsudkom tunajšieho súdu č. k. XXP/XX/XXXXXX S. R. XX.X.XXXX, U. XX.XX.XXXX, súd maloleté deti dočasne odňal z osobnej starostlivosti rodičov a za účelom zabezpečenia odbornej pomoci maloletým deťom a zabezpečenia úpravy ich rodinných a sociálnych pomerov maloletým deťom nariadil pobyt v zariadení Centra pre deti a rodiny R. P. na obdobie 6 (šesť) mesiacov od právoplatnosti tohto rozhodnutia. Uznesením tunajšieho súdu č. k. XXP/X/XXXXXX S. R. XX.XX.XXXX bolo nariadené neodkladné opatrenie, ktorým súd maloleté deti dočasne ponechal v starostlivosti Centra pre deti a rodiny R. P., M. XXX/X, R. P. počnúc dňom nariadenia neodkladného opatrenia, a to až do právoplatného skončenia konania vo veci samej sp. zn. XXP/X/XXXX o nariadenie ústavnej starostlivosti. 5. Zo správy Centra pre deti a rodiny R. P. zo dňa 05.03.2024 okrem iného vyplýva, že maloleté deti boli do uvedeného centra umiestnené dňa 01.02.2023. Maloleté deti sú zdravé. Maloletý D. sa nachádza vo vývinovom období stredného školského veku, veľmi slabo prosperuje v škole, reč má mierne dyslalickú, slovnú zásobu slabšie rozvinutú, pracovné tempo veľmi pomalé. Navštevuje 5. ročník Špeciálnej základnej školy v R. P., 4. ročník ukončil na Cirkevnej základnej školy s vyučovacím jazykom maďarským. Na základe psychologického vyšetrenia v CPP R. P. zo dňa 04.07.2023 bol preradený do špeciálnej základnej školy. Na preradenie maloletý reagoval pozitívne, na novej škole sa mu páči viac. Na vyučovacích hodinách je pozorný. Vyučovania sa zúčastňuje pravidelne. Na vysvedčení mal samé jednotky z čoho sa tešil a pozitívne ho to motivovalo. So správaním na skupine nie je badať výraznejšie problémy. Maloletý R. sa nachádza vo vývinovom období mladšieho školského veku, osobné tempo je v norme, rečový prejav má bez výraznejších anomálií. Navštevuje 3. ročník Špeciálnej základnej školy s vyučovacím jazykom maďarským v R. P.. Správanie v škole sa za posledné obdobie zlepšilo. Vyučovania sa zúčastňuje pravidelne. Neospravedlnené hodiny nemá. So správaním na skupine nie sú výraznejšie problémy. Deti sa už adaptovali na prostredie CDR, kde majú zabezpečenú primeranú starostlivosť. Maloleté deti sú umiestnené na samostatne usporiadanej skupine, najmladší súrodenec (G.) bol zverený do NOS bratovi matky (F. A.). Maloleté deti majú vytvorenú silnú citovú väzbu k otcovi. Otec prejavuje o deti záujem, komunikuje s nimi, volá im, hoci komunikácia je vzhľadom na jeho postih náročná. Aj napriek vzájomnej silnej citovej väzbe detí a otca návrat do pôvodného rodinného prostredia aktuálne zaradenie neodporúčalo, nakoľko sociálne podmienky otca zostali nezmenené, a tiež vnímajú ako prekážku návratu otcove postihnutie, pre ktoré by bola výchova maloletých detí nad jeho sily. Od poslednej poskytnutej správy zo dňa 15.06.2023 bol kontakt s rodinou nasledovný: osobná návšteva otca v CDR: 22.08.2023.22.09.2023.23.10.2023. Osobná návšteva matky v CDR: 21.11,2023. Telefonický kontakt matky: 20.11.2023, 25.11.2023, 26.11.2023,29.11.2023, 02.12.2023, 03.12.2023,09.12.2023. Na matku sa deti stále hnevajú, lebo ich opustila. Rozprávajú sa telefonicky, avšak stroho, nevedia ako na ňu reagovať. Pri osobnom kontakte s matkou bol R. nervózny, nevedel ako sa k nej správať, neprimerane sa smial počas celého stretnutia. Osobná návšteva strýka F. A. v CDR: 22.08.2023, 22.09.2023, 23.10.2023, 04.11.2023. Telefonický kontakt strýka F. A.: 17.11.2023, 27.11.2023, 01.12,2023,03.12.2023, 25.02.2024. Nakoľko sú súrodenci rozdelení (G. v NOS strýka), CDR bude podporovať kontakt s bratom návštevami zo strany strýka v CDR alebo prostredníctvom krátkodobých pobytov D. a R. u strýka. Plánovaný bol pobyt počas Vianočných prázdnin, avšak strýko ho odriekol, nakoľko sa k nemu nasťahoval jeho mladší brat a nemá vytvorený priestor pre chlapcov. Vynahradil im to počas Silvestra, kedy si ich zobral na krátkodobý pobyt od 31.12.2023 (13:00 hod.) do 01.01.2024 (17:00 hod.). V tom čase sa deti stretli aj s otcom, ktorý im dal darčeky a peniaze. V poslednom období, keď' sa deti snažia telefonicky skontaktovať so strýkom, nezdvíha im telefón a ani nezavolá späť.
6. Zo správy kolízneho opatrovníka zo dňa 25.03.2024 vyplýva, že dňa 7.03.2024 vykonal úrad návštevu v Centre pre deti a rodiny R. P., pri ktorej sociálna pracovníčka uviedla, že maloletý D. je žiakom 5. ročníka Špecializovanej ZŠ R. P.R. s vyučovacím jazykom maďarským. Maloletý Dávid navštevuje 3. ročník Špecializovanej ZŠ R. P. s vyučovacím jazykom maďarským. Chlapci mali dlhý adaptačný proces. Ťažko sa im odpútavalo. Teraz je to už lepšie, zvykli si. Učenie je v poriadku a v kolektíve sú obľúbení. Maloletý D. pri pohovore spomenul návštevu svojej rodiny, keď boli na silvestrovskom pobyte. Okrem iného uviedol, že otec ich navštevuje spolu so strýkom. Matka gratulovala bratovi a priniesla mu sladkosti. K návrhu sa vyjadril tak, že s ním súhlasí, lebo si uvedomuje situáciu, ale cnie sa mu za otcom. Maloletý R. pri pohovore okrem iného uviedol, že si pravidelne volajú s otcom i so svojim strýkom F. A., ktorému bol do náhradnej osobnej starostlivosti zverený maloletý G. a takto sa vedia porozprávať aj so svojim bratom. Stretávajú sa s ním, keď strýko príde na návštevu. Matka sem-tam zavolá. Ďalej uviedol, že bol na pobyte u svojej rodiny v čase 31.12.2023-01.01.2024. K návrhu sa vyjadril, že s ním súhlasí, ale bol by rád s otcom. Dňa 07.03.2024 vykonal úrad šetrenie u otca maloletých detí, na adrese L. Č.. XXX. Doma otca maloletých detí nezastihli. Doma bola jeho sestra I. L., nar. 17.06.1970, ktorá uviedla, že jej brat išiel na prechádzku a komunikovať s bratom je veľmi ťažko, nakoľko je hluchonemý a neovláda posunkovú reč. Matku maloletých detí sa úradu nepodarilo skontaktovať, pretože žije bez domova niekde v Bratislave. 7. Zo správy kolízneho opatrovníka zo dňa 03.06.2024 okrem iného vyplýva, že dňa 29.05.2024 vykonal úrad opätovnú návštevu v Centre pre deti a rodiny R. P.. Maloleté deti naďalej navštevujú špeciálnu základnú školu, majú dobré výsledky, dostávajú pochvaly. Sú zdravé, na podmienky zariadenia sa adaptovali, výchovné problémy s nimi nie sú. Otec maloletých detí navštevuje maloleté deti v zariadení so strýkom, F. A. a ich maloletým bratom G.. Posledné návštevy v CDR prebehli dňa 29.3.2024, kedy maloletých navštívil otec, strýko a maloletý brat G. a dňa 14.04.2024 boli na návšteve strýko a jeho partnerka. Dňa 26.05.2024 si „písali“ - posielali obrázky so svojím otcom cez sociálne siete. S matkou maloletých detí nemajú od poslednej návštevy úradu žiadny kontakt. Obe maloleté deti pri pohovore uviedli, že s návrhom súhlasia, lebo si uvedomujú situáciu, ale cnie sa im za otcom. 8. Prokurátor okresnej prokuratúry na pojednávaní dňa 25.06.2024 považoval návrh za nedôvodný. Poukázal na skutočnosť, že z návrhu vyplýva, že rodina maloletých detí, ktoré by mali byť zverené do ústavnej starostlivosti, bola zaradená pod kontrolu úradu od roku 2019, na základe anonymného oznámenia, ktoré sa však nepotvrdilo. Maloleté deti boli na základe neodkladného opatrenia a výchovného opatrenia zverené do CDR R. P.. Matka maloletých detí je bezdomovkyňou, kontakt s maloletými deťmi neudržuje, avšak otec maloletých detí má zabezpečené bytové priestory, je invalidným dôchodcom, avšak invalidným dôchodcom je z dôvodu poruchy sluchu. Občas si privyrába v obci L.. Čo sa týka maloletých detí, je zrejmé že neodkladné opatrenia a výchovné opatrenie splnilo svoj účel a ich zdravotný, psychický stav a školský prospech je na požadovanej úrovni. Čo sa týka samotného návrhu, v kontexte nariadenia ústavnej starostlivosti, prokurátor mal za to, že z neho nevyplývajú podmienky pre nariadenie ústavnej starostlivosti a to aj z toho dôvodu, že ústavná starostlivosť je až posledným inštitútom, ktorý prichádza v úvahu iba v tom prípade, ak nie je možné maloleté dieťa zveriť do náhradnej osobnej starostlivosti, prípadne pestúnskej starostlivosti v prípade, ak rodičia nezabezpečujú alebo nemôžu zabezpečiť osobnú starostlivosť o maloleté deti alebo sú pozbavení rodičovských práv. Dôvodom pre nariadenie ústavnej starostlivosti však nie sú nedostatočné majetkové alebo bytové pomery. Poukázal na to, že súrodenec maloletých detí je zverený do náhradnej osobnej starostlivosti strýka, ako to vyplýva zo samotného návrhu, čiže existuje tu osoba, ktorej by mohli byť maloleté deti zverené do tejto formy starostlivosti. Súčasne poukázal na to, že alibistický súhlas otca maloletých detí s nariadením ústavnej starostlivosti, vyjadrený zrejme za účelom zbaviť sa svojej povinnosti zabezpečovať výchovu maloletých detí, nie je dôvodom pre nariadenie ústavnej starostlivosti. Súčasne uviedol, že nemožno iba konštatovať, že nariadenie ústavnej starostlivosti napriek tomu, že maloleté deti udržiavajú kontakt s otcom aj strýkom, bude v ich najlepšom záujme. Mal za to, že ústavná starostlivosť prichádza v úvahu len vtedy, ak by rodičia skutočne nemohli zabezpečovať starostlivosť a reálne by neexistovala osoba do starostlivosti ktorej by mohli byť maloleté deti zverené. Vzhľadom na uvedené navrhol, aby súd návrh zamietol. 9. Podľa § 54 ods. 1 zákona č. 36/2005 Z. z. (ďalej len „ZR“), náhradná osobná starostlivosť a pestúnska starostlivosť majú prednosť pred ústavnou starostlivosťou. Pred nariadením ústavnej starostlivosti je súd
povinný vždy skúmať, či maloleté dieťa nemožno zveriť do náhradnej osobnej starostlivosti, a ak to nie je možné, do pestúnskej starostlivosti. 10. Podľa § 54 ods. 2 ZR, súd môže nariadiť ústavnú starostlivosť len vtedy, ak je výchova dieťaťa vážne ohrozená alebo vážne narušená, nie je možné dieťa zveriť do náhradnej osobnej starostlivosti alebo pestúnskej starostlivosti a a) dieťa je osvojiteľné a nie je možné ho zveriť do starostlivosti budúcich osvojiteľov alebo do starostlivosti fyzickej osoby podľa osobitného predpisu, b) rodičia dieťaťa nežijú alebo im v starostlivosti o dieťa bráni závažná prekážka, c) uložené výchovné opatrenie podľa § 37 ods. 3 neviedlo k náprave alebo d) rodičia dieťaťa sú pozbavení výkonu rodičovských práv. 11. Podľa § 54 ods. 3 ZR, za vážne ohrozenie alebo vážne narušenie výchovy maloletého dieťaťa sa nepovažujú nedostatočné bytové pomery alebo majetkové pomery rodičov maloletého dieťaťa. 12. Súd na základe vykonaného dokazovania mal preukázané, že v danom prípade nie je dôvodné nariadenie ústavnej starostlivosti nad maloletými deťmi. Súd sa stotožnil s názorom prokurátora okresnej prokuratúry, že v danom prípade nie sú splnené podmienky pre nariadenie tejto formy náhradnej starostlivosti, ktorá prichádza do úvahy iba ako krajné riešenie a to v prípade, že rodičia bez vlastného zavinenia nie sú schopní zabezpečiť osobnú starostlivosť o maloleté deti, resp. do úvahy neprichádza zverenie detí do inej formy náhradnej osobnej starostlivosti. V danom prípade tomu tak nie je, nakoľko podľa názoru súdu otec, aj keď má zdravotný hendikep, je schopný sa o svoje maloleté deti postarať, s deťmi je v pravidelnom osobnom kontakte, pričom má podporu aj zo strany širšej rodiny, v osobe svojej sestry, resp. strýka maloletých detí, ktorý má v náhradnej osobnej starostlivosti súrodenca maloletých detí, G.. V neposlednom rade obe maloleté deti prejavili túžbu byť opäť v starostlivosti svojho otca, ktorý názor súd pri svojom rozhodovaní vzal taktiež v úvahu. V danom prípade súd nezistil ani nevyhovujúce materiálne podmienky na strane rodiča - otca, pričom za vážne ohrozenie alebo vážne narušenie výchovy maloletých detí nemožno považovať slabšie bytové alebo majetkové pomery, ktoré nemôžu byť dôvodom na nariadenie ústavnej starostlivosti. V ostatnom preberajúc argumentáciu prokurátora, na ktorú súd odkazuje, návrh ako nedôvodný zamietol. 13. O trovách konania súd rozhodol v súlade s § 52 CMP, podľa ktorého žiaden z účastníkov nemá právo na náhradu trov konania, ak tento zákon neustanovuje inak. Poučenie: Proti tomuto rozsudku možno podať odvolanie v lehote 15 dní od doručenia na súde, proti ktorého rozsudku smeruje (§ 355 ods. 1 CSP). Odvolanie môže podať účastník konania, v ktorého neprospech bolo rozhodnutie vydané. (§ 359 CSP). Odvolanie len proti odôvodneniu rozhodnutia nie je prípustné (§ 358 CSP). V odvolaní sa popri všeobecných náležitostiach podania (§ 127 CSP) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) (§363 CSP). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci (§ 365 CSP).
Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní (§ 62 CMP). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o exekútoroch a exekučnej činnosti v platnom znení. Návrh na vykonanie exekúcie sa podáva na príslušný súd podľa (zák. č. 233/1995 Z.z.) elektronicky do elektronickej schránky súdu alebo ak oprávnený alebo jeho zástupca nemá aktivovanú elektronickú schránku, alebo mu v možnosti podať návrh elektronickými prostriedkami bránia iné dôvody, možno podať návrh na vykonanie exekúcie prostredníctvom ktoréhokoľvek exekútora (§ 48 zákona č. 233/1995 Z. z.). Podľa štvrtej časti CMP sa postupuje pri výkone rozhodnutia, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému. Podľa štvrtej časti CMP sa postupuje aj pri výkone rozhodnutia o návrat maloletého do cudziny pri neoprávnenom premiestnení alebo zadržaní. Podľa štvrtej časti CMP sa postupuje aj vtedy, ak z osobitného predpisu alebo z medzinárodnej zmluvy, ktorou je Slovenská republika viazaná, vyplýva vykonateľnosť dohody alebo verejnej listiny, ktorou bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému.

